- Ret&Råd Advokater er en kæde af advokatvirksomheder, der hver især er selvstændige og økonomisk uafhængige juridiske enheder fordelt over hele landet. Til sammen er de over 60 advokater fordelt på 20 kontorer samt andre lokale mødefaciliteter. Kontorerne dækker hver især én eller flere selvstændige CVR-numre afhængig af, om de er organiseret som selskaber eller som kontorfællesskaber.  Som medlem af kæden deler man it, paradigma-samling, marketing og delvis administration. Desuden deltager man som medlem i årlige konferencer med faglig sparring og udvikling. Det gælder både juridiske kompetencer og forretningsudvikling.